এদিকে ফরমালিনের এই বিষাক্ত বাণী নিয়ে ভাষনের রেশ কাটতে না কাটতেই শুরু হলো নতুন তথ্য, তৈরী হতে লাগলো নতুন ইতিহাসের বাণী । সেই ইতিহাসের বাণী হলো দেশদরদী প্রধানমন্ত্রী শেখ হাসিনা এই প্রথম তার বক্তব্যে বললেন বঙ্গবন্ধু হত্যাকান্ডে জিয়াউর রহমান জড়িত ছিলেন। বেঁচে থাকলে বঙ্গবন্ধু হত্যায় তিনি আসামি হতেন। প্রধানমন্ত্রী বললেন, জিয়া মরে বেঁচে গেছেন।শেখ হাসিনার বক্তব্যের জবাবে বেগম জিয়ার লালিত সোনার ছাত্রদল জবাব দিলেন আরো বিশাল ইতিহাসে। ছাত্রদল পক্ষ থেকে বার্তায় বলা হল শেখ মুজিব মরে গিয়ে বেঁচে গেছে। তা না হলে মুক্তিযোদ্ধা সিরাজ শিকদারসহ অন্যদের হত্যার দায়ে বাংলার মাটিতে তার বিচার হত। জিয়াউর রহমার নয় শেখ মুজিব রহমানই মরে গিয়ে বেঁচে গেছেঁ। এছাড়া বিএনপির ভারপ্রাপ্ত মহাসচিব মির্জা ফখরুল ইসলাম আলমগীর সাহেব বললেন, ১৭ মে [১৯৮১] শেখ হাসিনা ভারত থেকে বাংলাদেশে আসেন আর ৩০ মে জিয়াউর রহমানকে হত্যা করা হয়। এতে বোঝা যায়, শেখ হাসিনা এ হত্যাকাণ্ডের সঙ্গে জড়িত। আর এভাবেই দেশের সবচেয়ে জনপ্রিয় দুটি দল নিজেদের হিংসা, মনের জ্বালা, রাগ-ক্রোধের মাধ্যমে সুন্দর সুন্দর ফরমালিনযুক্ত বাণী দিয়ে রাজণীতিবীদ থেকে নতুন নতুন ইতিহাসবীদ হয়ে উঠছেন। আর আমরা সাধারন মানুষ তাদের ফরামলিনযুক্ত বিষাক্ত বানীতে বিষাক্ত হয়ে নির্বাক হয়ে অতল থেকে অতলে তলিয়ে যাচ্ছি। ফরমালিনের আমের আমসত্ত্ব, সেটা তাঁরা আমাদেরই খাওয়াচ্ছেন এটাও সত্য। এছাড়া ইতিহাসের সর্বোচ্চ বিকৃতি তারা খুব সুচারুভাবে করছেন সত্যি সত্যি। এটাই হলো আমাদের দেশের রাজনৈতিক নেতা-নেত্রীদের চারিত্রিক ভাষার সংক্ষিপ্ত বিবৃতি। যেহেতু ফরমালিনের বিষের চেয়েও এক দল অপর দলের চেয়ে বেশি বিষাক্ত আর তাই তারা এই পদার্থ দিয়ে এক দল অপর দলকে বাঁচিয়ে রেখেছেন। কিন্তু সাধারণ জনতা এই বিষে আক্রান্ত হয়ে চিরতরে হারিয়ে যাচ্ছে, গুম-অপহরণে অনেক পরিবার তাদের সবচেয়ে প্রিয় মানুষটিকে হারিয়ে আজ নির্বাক। তো তাই রাজনৈতিক ব্যক্তিত্ত্বদের স্ববিনয়ে অনুরোধ জানিয়ে বলব, রাজনীতির নোংরা কাদা-ছোড়াছুড়ি পরিহার করে একটু বিশ্বের উন্নত দেশগুলোর রাজনৈতিক কৃষ্টি-কালচার থেকে শিক্ষা নিয়ে দেশকে সমৃদ্ধশালী করে গড়ে তোলার চেষ্টা করুন। ফরমালিনের বিষ থেকে বেরিয়ে এসে নিজেকে এবং জাতিকে মুক্তি দিন। সাধারণ মানুষকে নিয়ে আর না খেলে নিজেদের হিংসা বিদ্বেস ভোলার চেষ্টা করে দেশের আপামর সাধারণ জনতা এবং দেশকে ভালোবাসুন, তাহলেই দেশ আপনাকে স্যালুট জানাবে, থাকতে পারবেন প্রত্যক মানুষের হৃদয়ের নীড়ে।